DIICOT: România și alte țări europene, vizate anul trecut de acțiuni de „sabotaj”, specifice tehnicilor hibride folosite de Rusia
Mai multe state europene, inclusiv România, au fost vizate, în cursul anului 2024, de diferite acțiuni de „sabotaj”, specifice arsenalului de tehnici hibride folosite de Federația Rusă, se arată în raportul de activitate pentru anul trecut publicat de Direcția de Investigare a Infracțiunilor de Criminalitate Organizată și Terorism. DIICOT precizează că Rusia nu mai trimite agenți instruiți, ci recrutează contractori aleatoriu, contra cost. DIICOT constată, de asemenea, o schimbare a comportamentului grupărilor specializate în criminalitatea organizată pe fondul schimbărilor tehnologice și al războiului din Ucraina.